Prima iubire ne aduce in prim-plan drama unei familii ce se confrunta cu moartea fiicei celei mari, Margaret. Actiunea cartii se intinde pe perioada teribilei veri cand se petrece tragedia si o are ca personaj principal pe Nico, sora mai mica, ramasa in viata. Nico este o adolescenta de 13 ani care se confrunta cu durerea, cu depresia, ajungand la un moment dat sa isi piarda chiar identitatea. Parintii nu pot trece peste aceasta tragedie. si toate aceste lucruri se intampla in vreme ce corpul ei incearca sa isi descopere sexualitatea. Uitata si ignorata, nemaistiind cine este, pentru ca intotdeauna viata ei s-a identificat cu cea a surorii ei mai mari, o fata foarte frumoasa, visatoare, populara si o talentata cantareata, se indragosteste de prietenul ei Aron. Relatia celor doi e cel putin ciudata la inceput, pentru ca apoi sa apuce pe o cale periculoasa.